**ΑΝΑΚΟΙΝΩΣΗ**

**Παράταση στην Προθεσμία Υποβολής Αιτήσεων στο Σχέδιο Κρατικών Ενισχύσεων Ήσσονος Σημασίας του Υπουργείου Εργασίας Πρόνοιας και Κοινωνικών Ασφαλίσεων βάσει του Κανονισμού 360/2012 της Ευρωπαϊκής Επιτροπής για την παροχή υπηρεσιών γενικού οικονομικού συμφέροντος (de minimis)», για το 2019**

Το Υπουργικό Συμβούλιο με Απόφαση του ημερομηνίας 9/4/2019 έχει εγκρίνει το αναθεωρημένο «Σχέδιο Κρατικών Ενισχύσεων Ήσσονος Σημασίας βάσει του Κανονισμού 360/2012 της Ευρωπαϊκής Επιτροπής για την παροχή υπηρεσιών γενικού οικονομικού συμφέροντος (de minimis)», μέσω του οποίου παρέχεται κρατική ενίσχυση σε φορείς και οργανώσεις που λειτουργούν προγράμματα κοινωνικής φροντίδας.

Η προθεσμία υποβολής αιτήσεων είχε καθοριστεί η 28η Ιουνίου 2019.

Για σκοπούς διευκόλυνσης και υποβοήθησης των φορέων που θα αιτηθούν κρατική ενίσχυση για το 2019, το Υπουργικό Συμβούλιο, κατόπιν εισήγησης του Υπουργείου, Εργασίας, Πρόνοιας και Κοινωνικών Ασφαλίσεων, στη σημερινή του Συνεδρία ενέκρινε την παράταση της προθεσμίας υποβολής αιτήσεων στο Σχέδιο μέχρι και τις 31/8/2019.

ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ.

3 Ιουλίου 2019